text: হেইলি স্টেইনফেল্ড (; জন্ম ১১ই নভেম্বর, ১৯৯৬) একজন ফিলিপিনো-মার্কিন অভিনেত্রী, মডেল এবং গায়িকা। তিনি ট্রু গ্রিট (২০১০) চলচ্চিত্রে ম্যাটি রোজ চরিত্রে অভিনয়ের মাধ্যমে প্রথম পরিচিতি পান। চলচ্চিত্রটি ডিসেম্বর, ২০১০-এ আন্তর্জাতিকভাবে মুক্তি পায়; টাইম ম্যাগাজিনের রিচার্ড কর্লিস এই চলচ্চিত্রে তার সেই অভিনয়কে ২০১০-এর সেরা ১০টি অভিনয়ের মধ্যে একটি হিসেবে উল্লেখ করেছেন এবং লিখেছেন স্টেইনফেল্ড এমনভাবে সংলাপ প্রদান করেছেন যেন এটি তার সহজলভ্য স্বদেশীয় ভাষা, খারাপ লোকেরও, হৃদয় জিতে। এটি সত্যিই একটি পুরস্কার। রজার ইবার্ট, লস অ্যাঞ্জেলেস টাইমস, এবং রোলিং স্টোন ম্যাগাজিনের রিভিউও ছিল প্রশংসাসূচক। এই চরিত্রটি ৮৩তম একাডেমি পুরস্কারে স্টিনফেল্ডকে শ্রেষ্ঠ পার্শ্ব অভিনেত্রীর জন্য একাডেমি পুরস্কারের মনোনয়ন পেতে সহায়তা করে; কিন্তু অস্কার পুরস্কারটি চলে যায় মেলিসা লিওয়ের কাছে। তারপর থোকে তিনি উপস্থিত হয়েছেন,  পেত্রা আরকানিয়ান চরিত্রে এন্ডার্‌স গেম (২০১৩) চলচ্চিত্রে , জুলিয়েট কাপুলেট চরিত্রে রোমিও অ্যান্ড জুলিয়েট (২০১৩) চলচ্চিত্রে, ভায়োলেট ম্যুলিগান চরিত্রে বিগিন অ্যাগেইন (২০১৩) চলচ্চিত্রে, জোয়ি রিনার চরিত্রে থ্রি ডেজ টু কিল (২০১৪) চলচ্চিত্রে, এমিলি জাঙ্ক চরিত্রে পিচ পারফেক্ট ২ (২০১৫)  এবং পিচ পারফেক্ট ৩ (২০১৭) চলচ্চিত্রে, এবং নাদিন ফ্রাঙ্কলিন চরিত্রে দ্য এজ অব সেভেন্টিন (২০১৬), শেষেরটির জন্য তিনি একটি গোল্ডেন গ্লোব পুরস্কারের মনোনয়ন পান।
  
  পিচ পারফেক্ট ২ চলচ্চিত্রে "ফ্লাশলাইট" গানটি গাওয়ার পর স্টেইনফেল্ড গানটির একটি কভার সংষ্করন প্রকাশ করে এবং পরে রিপাবলিক রেকডর্সের সঙ্গে চুক্তিবদ্ধ হয়। তিনি তার অভিষেক একক গান, "লাভ মাইসেল্ফ" প্রকাশ করেন, যেটি কিছু দেশে প্লাটিনাম হিসেবে স্বীকৃতি পায়।, সেই ধারাবাহিকতায় তিনি সম্প্রসারিত বাজনা, হাইজ (২০১৫) প্রকাশ করেন। ২০১৬-এ, তিনি প্রকাশ করেন "স্টারভিং", যেটি  গ্রে এবং জেড উভয়ের সহযোগে তৈরি, যেটি  মার্কিন যুক্তরাষ্ট্রের বিলবোর্ড হট ১০০ তালিকায় ১২ তম স্থানে অবস্থান করে নেয়। অভিনয় এবং সঙ্গীত কর্মজীবনের পাশাপাশিও তিনি মডেলিং করেছেন; ট্রু গ্রিট মুক্তির পর ২০১১-এ মিউ মিউ এর মুখবন্ধের জন্য তার ডাক পড়েছিল।
  
  প্রারম্ভের জীবন
  স্টেইনফেল্ড ১৯৯৬ সালের ১১ই ডিসেম্বর ক্যালিফোর্নিয়ার লস অ্যাঞ্জেলেসের নিকটবর্তী টারজানায় জন্মগ্রহণ করেন।  তার মা চেরি (জন্মনাম ডোমাসিন), একজন গৃহ অভ্যন্তর নকশাকারী, এবং বাবা পিটার স্টেইনফেল্ড, একজন ব্যক্তিগত ফিটনেস প্রশিক্ষক। তার একজন বড় ভাই রয়েছে, যার নাম গ্রিফিন। তার চাচা জ্যাক স্টেইনফেল্ড একজন ব্যক্তিগত ফিটনেস প্রশিক্ষক, এবং তার মায়ের চাচা ল্যারি ডোমাসিন একজন সাবেক বিখ্যাত শিশু অভিনেতা। তার বড় মামাতো বোন, অভিনেত্রী ট্রু ও'ব্রিয়েন, টেলিভিশনের বাণিজ্যিক বিজ্ঞাপনে অংশ নেন যখন স্টেইনফেল্ড বয়স আট বছর, যা তাকে অভিনয়ে উৎসাহিত করতে ব্যাপক ভূমিকা রেখেছিল।
  
  স্টেইনফেল্ড বাবা একজন ইহুদি। তার মায়ের দাদা একজন ফিলিপিনো বংশোদ্ভূত এবং অর্ধেক আফ্রিকান-আমেরিকান বংশোদ্ভূত। তিনি আগৌরা হিলে বেড়ে উঠেছেন এবং পরে থাউজেন্ড ওয়াকস, ক্যালিফোর্নিয়ায় বেড়ে উঠেছেন, ভর্তি হন আসেনসিউন লুথারেন বিদ্যালয়, কনিজো ইলিমেনটারি, এবং কোলিনা মিডল বিদ্যালয়ে। তিনি ২০০৮ থেকে তার উচ্চ বিদ্যালয়ের উর্ত্তীণের সময় পর্যন্ত গৃহ-বিদ্যালয়ে পড়েছেন।
  
  চলচ্চিত্র তালিকা
  
  চলচ্চিত্র
  
  টেলিভিশন
  
  ডিস্কোগ্রাফি
  
  সম্প্রসারিত বাজনা
  
  গানের ভিডিও
  
  তথ্যসূত্র
  
  বহিঃসংযোগ
  
   
   
  
  বিষয়শ্রেণী:১৯৯৬-এ জন্ম
  বিষয়শ্রেণী:জীবিত ব্যক্তি
  বিষয়শ্রেণী:২১শ শতাব্দীর মার্কিন অভিনেত্রী
  বিষয়শ্রেণী:ফিলিপিনো বংশোদ্ভূত মার্কিন অভিনেত্রী
  বিষয়শ্রেণী:মার্কিন শিশু অভিনেত্রী
  বিষয়শ্রেণী:মার্কিন চলচ্চিত্র অভিনেত্রী
  বিষয়শ্রেণী:২১শ শতাব্দীর মার্কিন সঙ্গীতশিল্পী
  বিষয়শ্রেণী:মার্কিন টেলিভিশন অভিনেত্রী
  বিষয়শ্রেণী:লস অ্যাঞ্জেলেসের সঙ্গীতশিল্পী
  বিষয়শ্রেণী:২১শ শতাব্দীর মার্কিন গায়িকা
  বিষয়শ্রেণী:মার্কিন সমসাময়িক আরঅ্যান্ডবি শিল্পী
  বিষয়শ্রেণী:মার্কিন পপ গায়িকা
  বিষয়শ্রেণী:মার্কিন পপ কণ্ঠশিল্পী
  বিষয়শ্রেণী:ক্যালিফোর্নিয়ার অভিনেত্রী
  বিষয়শ্রেণী:ডান্স-পপ সঙ্গীতজ্ঞ
  বিষয়শ্রেণী:লস অ্যাঞ্জেলেসের অভিনেত্রী
title: হেইলি স্টেইনফেল্ড